На основу члана 46.Закона о локалној самоуправи (Службени гласник РС број 129/2007 и 83/2014-др.закон) члана 70. Статута Општине Владичин Хан („Службени гласник Града Врања“, број 7/24- пречишћен текст), члана 30. Одлуке о Општинском већу Општине Владичин Хан („Службени гласник Града Врања“, број 9/2019) и члана 73. Пословника Општинског већа Општине Владичин Хан („Службени гласник Града Врања“, број 31/2020), Општинско веће Општине Владичин Хан на седници одржаној дана 16.07.2025.године, донело је:

**Р Е Ш Е Њ Е**

**о образовању комисије за процену непокретне имовине Општине Владичин Хан**

**I**

 Образује се комисије за процену непокретне имовине Општине Владичин Хан (у даљем тексту: Комисија) у саставу:

1. Горан Илић, дипл.економиста,
2. Милош Цветковић, дипл. инг.електртехнике
3. Љубен Цветковић, инг.машинства,
4. Миомир Стевановић, дипл.грађевински инг.,
5. Миријана Манић, дипл.економиста,
6. Ивана Дончић, дипл.правник,
7. Марија Андрејевић, дипл.инг.архитектуре

Радом комисије координира председница Скупштине општине Владичин Хан Данијела Поповић.

**II**

Задатак комисије из тачке 1.овог Решења је да у складу са правилима струке и свим позитивним законским прописима изврши процену вредности непокретне имовине која је у својини Општине Владичин Хан, а према подацима о непокртеној имовини која је у својини општине Владичин Хан описана према подацима у јавним књигама о евиденцији непокретности коју воде надлежни органи.

Комисија је дужна да изврши процену вредности појединачно за сваку непокретност која је у својини општине Владичин Хан.

Комисија је дужна да на првој седници установи план извршења посла и динамику обављања истог, о чему је потребно да извести Општинско веће.

Податке о извршеној процени непокретности у својини општине Владичин Хан доставља у форми записника Општинској управи општине Владичин Хан, ради вођења посебне евиденције непокретности у јавној својини.

По обављеном послу Комисија је дужна да извештај о извршеној процени непокретности у својини општине Владичин Хан у писаној форми достави Општинској управи општине Владичин Хан.

Процену непокретне имовине у својини Општине Владичин Хан комисија је дужна да изврши у што краћем року.

**III**

Послови и задатке из става 2 овог Решења чланови комисије обављаће у оквиру својих редовних послова без посебне накнаде.

 Чланови комисије дужни су да узму активно учешће у раду исте у супротном биће санкционисани.

**IV**

Решење ступа на снагу даном доношења престаје да важи Решење о образовању комисије за процену непокренте имовине општине Владичин Хан, 06-17/1/2017-01 од 07.02.2017. године.

**V**

Решење објавити на званичном сајту општине Владичин Хан.

**VI**

Решење доставити члановима комисије и архиви.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-120/1/2025-III**

 **П Р Е Д С Е Д Н И К,**

 **Горан Младеновић**